La Xarxa Actuant Units per la Salut va celebrar la XIV trobada anual amb la participació de 250 professionals d'Atenció Primària i Salut Pública d'arreu del país
80 experiències de bones pràctiques en salut comunitària en l'àmbit local van ser les protagonistes de la XIV edició de la Jornada de la Xarxa AUPA – Actuant Units per la Salut.
D'aquestes 80 experiències, 8 es van presentar en el decurs de la convocatòria, el 18 de gener al Teatre Auditori de Salou, i les 72 restants es van exposar en format pòster.
La celebració va servir també per reconèixer els millors projectes de Salut Comunitària 2018 amb el II Premi Albert Ramos.
El primer premi va recaure en el projecte "La Llançadora.
Escola de Salut de la gent gran" del CAP Casernes de Barcelona i el segon premi s'ho va portar el projecte "Fem salut fem barri, escola de gent gran" de La Verneda, Barcelona.
La trobada va reunir 250 professionals d'Atenció Primària i de Salut Pública d'arreu de Catalunya i va servir per destacar la importància del treball en xarxa local per a la millora de la salut i el benestar de la població.
L'obertura formal de la convocatòria va anar a càrrec de la Regidora de Sanitat i Salut Publica de l'Ajuntament de Salou, Martina Fourrier, de Ramón Descàrrega, Gerent de Salut de la Regió Sanitària Camp de Tarragona i de Daniel Ferrer-Vidal, Director d'Atenció Primària Camp de Tarragona (ICS).
Posteriorment, Mercè Alamon, de la Fundació Casal Amic de Tarragona, va fer la conferencia inaugural "Acció comunitària a peu de barri".
Després de la intervenció d'Alamon es van programar dues taules que van servir per presentar les experiències de salut comunitària seleccionades.
Experiències locals de Salut Comunitària 2018
A la primera taula, "Aliances i treball en xarxa", moderada per Carmina Poblet, de l'Àrea Bàsica de Salut (ABS) Reus IV, es van presentar les experiències "Camina, fes salut i descobreix els edificis del municipi" per part de Gemma Fanlo de L'Hospitalet de Llobregat, "Fer aliances i treball en xarxa" per part de M. José Pardo de La Verneda-Barcelona, "Petits lectors" per part de Adriana Ramos de Pineda de Mar i l'experiència "Fem comunitat, fem fòrum" per part de Francisca Juárez de Gavà.
A la segona taula "No sense avaluar", moderada per Esther Sànchez, de l'Agencia de Salut Publica de Barcelona, es van presentar els projectes "Mou-te!
Sis potes millor que dues!" per part de Manuela Carmona de Barcelona, "Programa Prescripció Social Sabadell Sud (PSUSS)" per part de Cristina Ferré, de Sabadell, "La xarxa de suport a les famílies cuidadores" per part de Ramona Tigell, de Tarragona i l'experiència "Revisar per Millorar.
El projecte COMSALUT a la nostra ABS" per part de Teresa Basora, de Reus.
Durant la Jornada també es va presentar l'Informe SESPAS ( Sociedad Española de Salud Pública i Administración Sanitaria) del 2018 amb títol "Salud comunitaria y administración local", per part del Dr.
Des de la coordinació de la Xarxa AUPA, la Cinta Daufí i l'Angelina Gonzalez van convidar als assistents a reflexionar sobre la necessitat de mantenir en funcionament la Xarxa en una activitat participativa.
Finalment, Isabel Martinez, de Castellar del Vallés, va presentar el projecte "Prescripció Social a Castellar del Vallés" que va ser guanyador del II premi Albert Ramos al 2017.